Hei. Tervetuloa uuteen kauteen sarjassa -
"Ennalleen asettaminen ja opetuslapseus".
Ohjelmamme lähtökohtana on aina Raamattu.
Katsomme, mitä se voi opettaa meille Jumalan valtakunnasta.
Vastaanotettuaan Jeesuksen Pelastajakseen ja Herrakseen -
ihminen on saanut Jumalan valtakunnan kansalaisuuden.
Minulla on itse asiassa kaksoiskansalaisuus.
Toisaalta olen Norjan kansalainen. Kuulet sen puheestani, -
vaikka olen asunut kahdeksan vuotta Ruotsissa.
Passini mukaan olen norjalainen, -
ja minulla on kaikki oikeudet ja velvollisuudet, -
joita Norjan kansalaiselle kuuluu, mutta en ole vain Norjan kansalainen.
Olen myös Jumalan valtakunnan kansalainen.
Norjassa on joukko lakeja, -
joita täytyy noudattaa, pitääpä niistä tai ei.
Lait koskevat kaikkia ihmisiä -
Norjan rajojen sisällä, Norjan kansalaisia ja muita.
Samaan tapaan Jumala on säätänyt hengellisiä lakeja.
Ne koskevat kaikkia ihmisiä, -
Jumalan valtakunnan kansalaisia ja muita.
Tässä jaksossa eheytymisestä ja opetuslapseudesta tutkimme lakeja, -
jotka ovat voimassa Jumalan valtakunnassa, -
ja katsomme, mitä seuraa, jos ihminen ei noudata lakeja, -
ja miten voimme eheytyä Jeesuksen veren kautta.
Eheytyminen voi mahdollistaa kasvamisen opetuslapsena, -
niin että voimme olla ihmisiä, jotka täyttävät sen paikan, -
jonka Jumala on meille tarkoittanut.
ENNALLEEN ASETTAMINEN JA OPETUSLAPSEUS
Puhuessani hengellisistä laeista en tarkoita kymmentä käskyä, -
joita Raamatussa kutsutaan laiksi.
Hengellisiä lakeja voi verrata luonnonlakeihin.
Painovoima on sellainen luonnonlaki, -
joka koskee aina kaikkia ihmisiä.
Jos toimimme ikään kuin sitä ei olisi, kuten kuvassa, -
saamme tuta seuraukset.
Ei auta, että sanoo olleensa tietämätön painovoimalaista.
Se on silti voimassa.
En siis sanoisi, että Jumala rankaisee sitä, joka menee jyrkänteen reunalle, -
vaan Jumala antaa ihmisen tuta seuraukset siitä, -
ettei hän välittänyt painovoimalaista.
Sama pätee hengellisiin lakeihin.
Ne ovat olemassa, tunnetaanpa ne tai ei, -
uskotaanpa Jumalaan tai ei.
Tänään tarkastelemme yhtä näistä hengellisistä laeista.
Sitä voisi kutsua laiksi sukuperinnöstä.
Et ehkä ole kuullutkaan siitä, mutta todellisuudessa -
moni raamatunkohta kuvaa tätä hengellistä periaatetta.
Esimerkiksi Valitusvirret 5:7.
"Meidän isämme ovat syntiä tehneet; heitä ei enää ole.
Me kannamme heidän syntivelkaansa."
Oli käynyt niin, -
että Israelin kansa vietiin vankeuteen Babyloniin, -
koska monet sukupolvet olivat tehneet syntiä, -
ja lopulta kansa sai kärsiä seuraukset; -
seuraukset esi-isien pahoista teoista.
Tämä saattaa tuntua hirveän epäoikeudenmukaiselta.
Se ei vastaa kuvaamme Jumalasta.
Mutta katsotaanpa, mikä oli Jumalan suunnitelma -
ja tarkoitus siinä, että saisimme perinnön esi-isiltämme.
Selitys löytyy kymmenestä käskystä.
2. Moos. 20:4―6: "Älä tee itsellesi jumalankuvaa äläkä mitään kuvaa, -
älä niistä, jotka ovat ylhäällä taivaassa, älä niistä, -
jotka ovat alhaalla maan päällä, äläkä niistä, jotka ovat vesissä maan alla.
Älä kumarra niitä äläkä palvele niitä.
Sillä minä, Herra, sinun Jumalasi, olen kiivas Jumala, -
joka kostan isien pahat teot lapsille kolmanteen ja neljänteen polveen, -
niille, jotka minua vihaavat; mutta teen laupeuden tuhansille, -
jotka minua rakastavat ja pitävät minun käskyni."
Jumala ei siis suunnitellut, että ihminen tekisi syntiä, -
vaan että hän rakastaisi Jumalaa ja noudattaisi Hänen käskyjään.
Tämän vaikutuksesta tulisi siunaus, -
joka kulkisi suvussa tuhannessa sukupolvessa.
Eli Jumalan hyvänä suunnitelmana oli siunata.
Hän halusi käyttää esi-isiämme meidän siunaamisemme lähteenä.
Tämä periaate on yhä voimassa. Kun kohtuun tulee lapsi, -
hän saa DNA:nsa kautta osan esi-isiensä valtavasta perinnöstä.
Myös hengellisessä DNA:ssamme on mahtava perintö.
Sekä fyysisen että hengellisen DNA:n kautta -
tulee siunaus esi-isiltämme tuhannessa sukupolvessa.
Voimme periä fyysisiä ominaisuuksia, -
hiusten värin, kasvonpiirteet, ruumiinrakenteen...
Eräässä norjalaisessa perheessä on kolme veljestä, -
ja kaikki osallistuivat viime vuonna yleisurheilun MM-kisoihin.
He ovat epäilemättä saaneet perinnön, -
joka tekee heistä nopeita juoksijoita.
Ihmiset voivat periä myös taiteellisia lahjoja.
Bachin suvussa oli useita -
tavattoman lahjakkaita säveltäjiä ja muusikoita.
Ihminen voi periä akateemisia lahjoja, sosiaalisia taitoja, kädentaitoja jne.
Kaikki tietävät, että näin on, ja Raamattu selittää syyn.
Jumala halusi siunata meitä esi-isiemme perinnön kautta.
Mutta vihollinen haluaa vääristää kaiken Jumalan luoman hyvän, -
joten siunaus muuttuu kiroukseksi.
Kun ihminen siis päätti kapinoida Jumalaa vastaan, -
sukuperinnön hengellinen periaate ei lakannut olemasta.
Yhdeksi seuraukseksi syntiinlankeemuksesta tuli se, -
että isien pahat teot piinaavat seuraavia sukupolvia.
He saavat tuta seuraukset esi-isiensä synneistä.
Mutta armossaan Jumala on asettanut rajan.
Kirous saa vaikuttaa vain 3―4 sukupolvessa, -
kun taas siunaus kulkee tuhannessa sukupolvessa.
Tätä voi verrata vauvaan, joka saa pullollisen maitoa.
Maidossa on paljon siunauksia äidiltä, -
kuten kärsivällisyys, sisu ja kädentaidot.
Myös isältä tulee siunauksia: -
esimerkiksi rohkeus, suuntavaisto, lukupää.
Aiemmatkin sukupolvet ovat vaikuttaneet pullon siunauksiin.
Huumoria, taiteellisia kykyjä, ruumiillista voimaa.
Mutta syntiinlankeemuksen takia -
esi-isämme ja esivanhempamme ovat sekoittaneet maitoon kuonaa, -
kuten vihaa, huonoa itseluottamusta, -
masennusta, periytyvää diabetesta tai syöpää.
Vauva saa sekä siunaukset että kiroukset -
eikä mahda sille mitään.
Sukurasitus ei todellisuudessa olekaan sellaista, -
mitä saamme kanssakäymisestä suvun kanssa.
Se on tavallaan henkistä DNA:ta, joka tulee meihin sillä hetkellä, -
kun alamme elää äidin kohdussa.
Herää kysymys: -
Rankaiseeko Jumala siis meitä esi-isiemme synneistä?
Ei. Katsotaan jälleen, mitä Raamattu sanoo.
2. Aikakirja 25:4.
"Älkööt isät kuolko lasten tähden -
älköötkä lapset isien tähden; -
kukin kuolkoon oman syntinsä tähden."
Täytyy ymmärtää ero seurauksen ja rangaistuksen välillä.
Kun olin pikkupoika, äitini sanoi, -
etten saa syödä omenoita puutarhasta raakoina.
Hän tiesi, ettei mahani voisi silloin hyvin.
Jos silti söin raakoja omenoita ja sain vatsanväänteitä, -
se ei ollut rangaistus vaan seuraus.
Ei äitini toivonut, että saisin vatsanväänteitä, -
se oli vääjäämätön seuraus menettelystäni.
Samaan tapaan henkisestä perinnöstä esi-isiltämme -
on vääjäämättä seurauksena se, -
että tulevat sukupolvet saavat korjata satona -
seuraukset isiensä pahoista teoista.
Ei Jumala muuttanut säätämiään hengellisiä lakeja siksi, -
että me ihmiset olimme sotkeneet asiat.
Onneksi Jumalan ratkaisu oli paljon parempi kuin se.
Jumalan ratkaisut pysyvät aina Hänen hengellisten lakiensa sisällä.
Jumalan ratkaisu ihmisen huonon sukuperinnön ongelmaan -
on Jeesus ja Hänen täytetty työnsä ristillä.
Johannes Kastajasta sanotaan (Joh. 1:29): -
"Seuraavana päivänä hän näki Jeesuksen tulevan tykönsä -
ja sanoi: 'Katso, Jumalan Karitsa, joka ottaa pois maailman synnin!'"
Tämä on mielenkiintoista.
Ilmaus "maailman synti" kattaa sekä henkilökohtaisen syntimme -
että toisten synnit meitä vastaan ja esi-isiemme synnit.
Jeesuksen tehtävänä ei ollut vain -
vapauttaa meidät syyllisyytemme taakasta, -
vaan vapauttaa meidät myös esi-isiemme syntien seurauksista.
Se ei merkitse, että Jeesuksen kuolema ja ylösnousemus -
kumosivat hengelliset lait.
On edelleen niin, että synnin palkka on kuolema, -
ja esi-isien synneistä koituu edelleen seurauksia tuleville sukupolville.
Moni tapaamani ihminen väittää, että kun ottaa vastaan Jeesuksen, -
kaikki kielteinen sukupolvien vaikutus katoaa.
Olin itse epävarma siitä, voivatko esi-isien synnit -
edelleen vaikuttaa uudestisyntyneeseen uskovaan.
Jumala antoi minulle kokemuksen, joka todella osoitti, että näin on.
Osallistuin Ellelin konferenssiin toisessa maassa -
aivan kokemattomana esirukoilijana.
Eräs mies tuli pyytämään minulta esirukousta.
Hän oli ollut uskossa kymmenen vuotta, -
mutta ennen sitä hän oli puuhannut noitavoimien kanssa.
Hän oli muun muassa käyttänyt tiikerinhampaita -
saadakseen yliluonnollista henkistä voimaa.
Kaikesta siitä hän oli sanoutunut irti kymmenen vuotta sitten, -
mutta hän koki, ettei ollut vieläkään täysin vapaa.
Pyysin häntä lausumaan rukouksen, -
jossa hän tunnusti noitavoiman synniksi, -
jotta tietäisin, että minulla on auktoriteettia vapauttaa hänet.
Hän alkoi rukoilla, mutta äkkiä hän kaatui lattialle.
Siinä hän makasi ärjyen kuin tiikeri.
Ymmärsin, että siinä näyttäytyi paha henki.
Kokeilin sitä, mitä olin oppinut.
Yritin sitoa pahan hengen ja ajaa sen ulos.
Mikään ei toiminut. Mies makasi yhä ärjyen lattialla.
Ympärillämme oli koko joukko esirukoilijoita -
rukoilemassa toisten puolesta, joten häiritsimme hiukan.
Vetäjämme tuli kysymään minulta, mitä tapahtui, ja selitin nopeasti.
Hän pyysi minua päästämään miehen vapaaksi sukurasituksesta -
ja jätti minut ärjyvän miehen luokse.
Vapisin kuin haavanlehti, se täytyy myöntää.
Sitä paitsi olin koulutuksessa oppinut, -
että ennen kuin joku vapautetaan kielteisestä sukuperinnöstä, -
vapautettavan pitää lausua tietyt rukoukset itse.
Tässä tapauksessa se oli mahdotonta, -
koska mieheen ei saanut yhteyttä ja häiritsimme kaikkia ympärillämme.
Täytyi keksiä jotakin. Polvistuin miehen viereen -
ja ilmoitin: "Päästän sinut Jeesuksen nimessä vapaaksi -
kaikesta kielteisestä sukupolvien perinnöstä -
ja erityisesti kaikesta, mikä liittyy noitavoimiin."
Heti kun olin sanonut niin, mies lakkasi ärjymästä, -
ja jonkin ajan kuluttua pystyimme käymään yhdessä läpi -
oppimani rukoukset, jotka kuului lausua ensin.
Ymmärsin, että miestä oli piinannut noitavoimien henki.
Mutta miehen oma synti ei antanut sille mitään oikeuksia, -
sillä sen mies oli hoitanut kymmenen vuotta sitten.
Mutta kielteinen sukupolvien perintö, -
jonka mies oli saanut siksi, että hänen esi-isänsäkin -
olivat sekaantuneet noitavoimiin, antoi hengelle oikeuden jäädä.
Heti kun tämä sukupolvien perintö oli murrettu, -
paha henki lähti miehestä, koska se oli menettänyt -
viimeiset oikeutensa jäädä.
En suinkaan tarkoita, että kielteinen sukupolvien perintö -
tuo aina mukanaan demonista painostamista, -
mutta tietyissä tapauksissa näin voi käydä.
Kokemus opetti minulle, että uudestisyntynyt kristitty -
voi kantaa mukanaan kielteistä sukupolvien perintöä -
ja että uudestisyntynyttä kristittyä -
voivat vieläkin piinata demoniset voimat.
Enkä ole löytänyt Raamatusta mitään, -
missä kiistettäisiin se, että näin voi olla.
Kokemukseni mukaan kielteinen sukupolvien perintö -
voi vaikuttaa kahdella eri tavalla.
Ihmisellä voi olla perinnöllinen taipumus -
langeta samanlaiseen syntiin kuin esi-isät.
Ja ihminen voi saada päälleen jonkinlaisen sukukirouksen.
Kun ihmisiä tulee Elleliin saamaan esirukousta, -
pyydämme heitä ehkä täyttämään sukupuulomakkeen -
ja kirjoittamaan siihen ongelmia ja vaikeuksia, -
joita heillä itsellään on ja joita he tietävät esi-isillään olleen.
Usein nähdään, että ongelmia, joiden kanssa ihminen itse painii, -
on myös hänen esi-isiensä joukossa.
Esimerkiksi riippuvuutta, kiivailua tai seksuaalisia syntejä.
Emme puhu kohtalosta, jota ihminen ei voi välttää, -
vaan heikkoudesta, jonka takia ihmiset lankeavat -
täsmälleen samalla alueella kuin esi-isänsä.
Ehkä he ovat joutuneet kamppailemaan elääkseen puhtaasti.
Olen omassa elämässäni kokenut, -
että taistelu helmasyntejä vastaan helpottui, -
kun vapauduin kielteisestä sukupolvien perinnöstä.
Sukukirous voi olla jonkinlainen ongelma, -
joka esiintyy polvesta polveen tietyissä suvuissa.
Esimerkiksi köyhyys, huono itseluottamus -
tai tietyt sairaudet, jotka kulkevat suvussa.
Miksi niin monet tietyssä suvussa sairastuvat dementiaan, -
kun taas toisessa suvussa sitä ei ole?
Se voi olla perintöä, joka ei ole vain fyysistä, -
geneettistä, vaan myös kielteistä henkistä perintöä.
Perintöä, joka tuli sukuun jonkin esi-isien synnin kautta.
Toki on hiukan hankalaa, -
että esi-isämme eivät ole kertoneet jälkeläisilleen -
kaikista synneistään, joten kuinka voimme tietää?
Hyvä uutinen on se, ettei meidän tarvitse tietää tarkalleen, -
sillä Jumala tietää sukuheikkouksiemme taustat.
Tienä vapauteen ei ole se, -
että meidän pitää tietää ja ymmärtää kaikki yksityiskohdat.
Sen sijaan meidän pitää huolehtia siitä, että kaikki elämässämme -
on sopusoinnussa Jumalan määräysten kanssa.
Yksi hengellinen laki on siis -
laki sukupolvien siunauksista ja kirouksista.
Toinen hengellinen laki on se, että synnin palkka on kuolema.
Mutta koska Jeesus kuoli koko maailman syntien tähden, -
Hän otti päälleen myös kaikki esi-isiemme synnit.
Miten siis omaksumme Jeesuksen voiton ristillä -
vapautuaksemme kielteisestä sukupolvien perinnöstä?
Katsotaan esimerkkiä Raamatusta.
Kuten jo sanoin, Israelin kansa oli joutunut vankeuteen Babyloniin -
edeltävien sukupolvien syntien takia.
Nehemia ymmärsi tämän kytköksen ja rukoili (Neh. 1:6): -
"Olkoon sinun korvasi tarkkaavainen ja silmäsi avoin -
kuullaksesi palvelijasi rukoukset, joita minä nyt päivät ja yöt rukoilen -
sinun edessäsi palvelijaisi, israelilaisten, puolesta, -
tunnustaen israelilaisten synnit, -
jotka me olemme tehneet sinua vastaan; -
sillä minäkin ja minun perhekuntani olemme syntiä tehneet!"
Nehemia siis tunnustaa omien syntiensä lisäksi -
myös esi-isiensä ja koko kansan synnit.
Siksikö, että jokainen heistä saisi anteeksi?
Ei. Jokainen ihminen vastaa Jumalalle omista valinnoistaan.
Nehemia tunnustaa, jotta nykyinen sukupolvi -
pääsisi vapaaksi sukukirouksesta.
Ja Daniel tekee täsmälleen samoin. Jakeissa Dan. 9:4―5 lukee: -
"Minä rukoilin Herraa, Jumalaani, tunnustin ja sanoin: -
'Oi Herra, sinä suuri ja peljättävä Jumala, joka pidät liiton -
ja säilytät laupeuden niille, jotka sinua rakastavat -
ja noudattavat sinun käskyjäsi. Me olemme syntiä tehneet, -
olemme väärin tehneet, olleet jumalattomat ja uppiniskaiset; -
me olemme poikenneet pois sinun käskyistäsi ja oikeuksistasi.'"
Ei tunnustus ole sitä, että kuvailee Jumalalle tarkoin, -
mitä on tapahtunut. Jumalahan tietää sen.
On kyse siitä, että suostuu Jumalan tuomioon synnistä.
Ei siis puolustele eikä vähättele, -
vaan tunnustaa synnin synniksi.
Yksi välttämätön asia on se, että annamme anteeksi esi-isillemme -
ne seuraukset, joita heidän synnistään on meille koitunut.
Anteeksiantamattomuus sitoo meitä.
Jos emme anna anteeksi, pidämme itseämme sidottuina, -
eikä Jumala loukkaa vapaata tahtoa, jonka on meille antanut.
Jos siis emme halua antaa anteeksi esi-isillemme, -
pidämme itse itseämme sidottuna sukukirouksiin.
Ruutuun tulee kohta rukous, jonka pyydän sinua lausumaan.
Ennen sitä pyydän sinua pohtimaan, -
tiedätkö jostakin sukukirouksesta -
tai epäiletkö sellaista elämässäsi.
Se voi olla jokin taipumuksesi langeta syntiin tietyllä alueella.
Se voi olla sairaus tai jokin muu ongelma, -
jonka näet toistuvan suvussasi.
Rukouksessa voit Nehemian ja Danielin tapaan tunnustaa, -
että sekä sinä että esi-isäsi olette tehneet syntiä.
Ja voit päättää, että annat anteeksi esi-isillesi.
Sellainen rukous ei ole mikään taikakaava.
Ei Jumala tarkkaa, lausutko oikeat sanat, -
vaan Jumala katsoo sydämeesi: -
tuleeko rukous sydämestä vai pelkästään suusta.
Kun olet rukoillut, minä pyydän Jumalaa -
vapauttamaan sinut sukukirouksista.
Mainitsen tiettyjä asioita, -
mutta rukoillessani voit kaikin mokomin -
itse mainita Jumalalle asioita, joista haluat vapautua.
Luen rukouksen ensin, ja sitten saat aikaa rukoilla.
Rukous kuuluu näin: "Taivaallinen Isä, tunnustan, -
että minä ja esi-isämme olemme tehneet syntiä Sinua vastaan.
Olemme rikkoneet käskyjäsi ja lakejasi ajatuksin, sanoin ja teoin.
Annan esi-isilleni anteeksi kaikki heidän tekemänsä synnit, -
joista on koitunut seurauksia minun elämääni, -
ja rukoilen, että Jeesuksen veri pyyhkii kaikki nämä synnit pois -
ja että Sinä vapautat minut kaikista sukukirouksista.
Rukoilen Jeesuksen nimessä. Aamen."
"Taivaallinen Isä, tunnustan, -
että minä ja esi-isämme olemme tehneet syntiä Sinua vastaan.
Olemme rikkoneet käskyjäsi ja lakejasi ajatuksin, sanoin ja teoin.
Annan esi-isilleni anteeksi kaikki heidän tekemänsä synnit, -
joista on koitunut seurauksia minun elämääni, -
ja rukoilen, että Jeesuksen veri pyyhkii kaikki nämä synnit pois -
ja että Sinä vapautat minut kaikista sukukirouksista.
Rukoilen Jeesuksen nimessä. Aamen."
Jeesus, kiitän Sinua siitä, -
että juuri nyt olet veljeni tai sisareni kanssa -
hänen lausuttuaan tämän rukouksen.
Kiitos, että voitollasi Golgatalla Sinä olet murtanut synnin vallan -
ja että nyt voimme päästä vapaiksi -
esi-isiemme syntien aiheuttamasta kirouksesta.
Julistan, että millään pimeyden mahdilla ei enää ole oikeutta -
käyttää esi-isiemme syntejä sitoakseen ja piinatakseen meitä.
Jeesuksen nimessä murran jokaisen sukukirouksen, -
josta koituu sairautta ja kuolemaa.
Ja murran kaiken pelon siitä, -
että ihminen saisi saman sairauden kuin esi-isillä oli.
Aamen.
Jos haluat, voit lausua rukouksen, joka kohta tulee ruutuun, -
ja murtaa vallan sairauksilta, joita tiedät suvussasi olevan.
Minä luen ensin tämänkin rukouksen.
"Jeesuksen nimessä murran tämän sukukirouksen..."
Tähän voit panna esimerkiksi syövän, dementian -
tai jonkin muun, minkä arvelet suvussasi olevan.
"Jeesus, kiitän Sinua siitä, että voitollasi Golgatalla -
olet voittanut kuoleman vallan."
"Jeesuksen nimessä murran tämän sukukirouksen..."
(Mainitse suvusta tuntemasi sairaus/sairaudet.)
"Jeesus, kiitän Sinua siitä, -
että voitollasi Golgatalla -
olet voittanut kuoleman vallan."
Jeesus, pyydän, että se, joka nyt on rukoillut näin, -
saa hyvän terveyden -
ja saa elää siihen päivään asti, jonka Jumala on hänelle määrännyt.
Rukoilen, ettei mikään sairaus riistäisi häneltä päivääkään -
eikä tuhoaisi elämänlaatua.
Rukoilen, että jokainen ohjelman katsoja -
saa toteuttaa Sinun hyvää suunnitelmaasi -
ja tarkoitustasi häntä varten.
Jeesus, rukoilen myös niiden puolesta, jotka ovat sukuperintönä -
saaneet alttiuden langeta syntiin tietyllä elämänalueella.
Rukoilen, että vapautat heidät tästä heikkoudesta, -
jotta heidän on mahdollista olla tilanteen herrana.
Että autat heitä lopettamaan syntisiä tapoja ja elämään voittoisasti.
Me myös murramme sukukiroukset, -
jotka aiheuttavat toistuvia onnettomuuksia, -
sitä, että jos jokin voi mennä pieleen, se tuppaa menemäänkin, -
kiroukset, jotka aiheuttavat jatkuvaa epäonnistumista, -
kiroukset, joka aiheuttavat jatkuvia taloudellisia ongelmia, -
huonoa itsetuntoa, ulkopuolisuutta, pelkoa ja ahdistusta, -
vihaa, masennusta ja muita psyykkisiä ongelmia.
Ja kaikki muut sukukiroukset, joita elämässämme on.
Jumala, vie meidät ulos kirouksista, -
jotta voimme olla Sinun siunauksessasi!
Rukoilemme Jeesuksen nimessä. Aamen.
Ei ole tavatonta, että yhtenä seurauksena esi-isiemme synneistä -
on joutuminen demonisen painostuksen alaiseksi.
Ei tunnu soveliaalta lausua vapautusrukouksia -
tv- tai tietokoneruudun kautta.
Kun lausun vapautusrukouksen, haluan olla paikalla -
ja tarttua kädestä ihmistä, jonka puolesta rukoilen.
Mutta kokemukseni mukaan ihminen monesti vapautuu -
jopa demonisesta painostuksesta aivan yksinkertaisesti -
tunnustamalla isiensä synnit ja antamalla heille anteeksi, -
ilman että lausutaan suoranaisia vapautusrukouksia.
Mutta jos koet, että on jotakin, -
mikä ei ole antanut periksi, niin kehotan sinua -
etsimään apua joltakulta, joka osaa rukoilla vapautusta.
Saat kaikin mokomin myös ottaa yhteyttä Ellel Ministriesiin.
Yhteystiedot tulevat kohta ruutuun.
Ehkä tämä opetus on herättänyt sinussa monia kysymyksiä.
Seurakunnassa ei juuri puhuta sukurasituksesta.
Ehkä se on sinulle uutta.
Neuvon sinua olemaan tarkkana, kun luet Jumalan sanaa.
Raamatussa on hyvin paljon kohtia, -
joissa puhutaan siitä, kuinka ihmiset joutuvat hankaluuksiin, -
jotka johtuvat edeltävien sukupolvien menettelystä.
Me Ellel Ministriesissä olemme kokeneet, -
että sukurasitteen käsitteleminen -
on hyvin tärkeä avain läpimurtoon parantumisprosessissa.
Kun aion rukoilla jonkun puolesta, olen aina varautunut siihen, -
että Henki voi näyttää minulle, -
jos yhtenä ongelman syynä on sukurasite.
Kun parantumisretriiteissä juttelemme ja rukoilemme -
ihmisen kanssa koko päivän, palvelemiseen sisältyy melkein aina -
vapauttaminen esi-isien syntien seurauksista.
Toivon, että palaat ruudun ääreen ensi kerralla.
Silloin puhun lisää siitä, miten Jeesus voi parantaa sydämen haavat.
Rukoilen, että Jumalan armo ja siunaus -
olisivat kanssasi tulevalla viikolla.
Jeesus on tie, totuus ja elämä.
Toivomme ja rukoilemme, että kaikki ihmiset -
kuulisivat Jumalan ilosanoman eheytymisestä Jeesuksen kautta.
Median ja television kautta tavoitetaan monia, joten rukoile, -
että nämä ohjelmat tavoittaisivat ne, jotka tarvitsevat tätä eniten.
Jos mahdollista, anna myös taloudellista tukea.
Kiitos rukouksistasi ja tuestasi.
Jos tunnet tarvetta käsitellä näitä asioita syvällisemmin, -
olet tervetullut Ellel Ministries Finland ry:n kursseille.
Katso lisää osoitteesta ellel.fi.
Suomennos: Marja Sevón Ellel Ministries Finland ry